Diari Oficial de la Generalitat Valenciana


Sumari del DOGV 3714, del 22-03-2000 (2000/1478)

RESOLUCIÓ de 31 de gener de 2000, de la Direcció General d'Indústria i Energia, per la qual s'estableix, a la Comunitat Valenciana, el contingut del Llibre registre de revisions, proves i inspeccions per a instal·lacions destinades al subministrament a vehicles que no siguen propietat del titular o s'hi produïsca un canvi de depositari del producte.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3714

Data del DOGV
:   22-03-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/1478


Data del document
:   31-01-2000

Organisme emissor
:   Conselleria d'Indústria i Comerç

Tipus de document
:   Resolució

Anàlisi jurídica

 Descriptors 

:   * inspecció tècnica
    * registre de documents

RESOLUCIÓ de 31 de gener de 2000, de la Direcció General d'Indústria i Energia, per la qual s'estableix, a la Comunitat Valenciana, el contingut del Llibre registre de revisions, proves i inspeccions per a instal·lacions destinades al subministrament a vehicles que no siguen propietat del titular o s'hi produïsca un canvi de depositari del producte. [2000/S1478]
  
La Llei 34/1998, de 7 d'octubre, del Sector d'Hidrocarburs, en la disposició transitòria tercera, instruccions tècniques, estableix que el Govern, en el termini màxim d'un any, mitjançant reial decret, aprovarà noves instruccions tècniques complementàries que estaran referides respectivament a dos supòsits diferenciats, d'una banda, aquelles instal·lacions sense subministrament a vehicles, i d'una altra, aquelles instal·lacions en les quals s'efectuen subministraments a vehicles.
  
D'altra banda, la Llei 21/1992, de 16 de juliol, d'Indústria, assenyala en l'apartat 5 de l'article 12, que els reglaments de seguretat industrial en l'àmbit estatal seran aprovats pel Govern de la Nació, sense perjudici que les comunitats autònomes, amb competència legislativa sobre indústria, puguen introduir requisits addicionals sobre les mateixes matèries quan es tracte d'instal·lacions radicades al seu territori.
  
Aquestes instal·lacions estan regulades, actualment, pel Reglament d'Instal·lacions Petrolieres, aprovat pel Reial Decret 2.085/1994, de 20 d'octubre, i per la publicació posterior el 22 d'octubre de 1999 en el Boletín Oficial del Estado del Reial Decret 1.523/1999, d'1 d'octubre, pel qual es modifica el Reglament d'Instal·lacions Petrolieres, aprovat pel Reial Decret 2.085/1994, de 20 d'octubre, i les instruccions tècniques complementàries MI-IP03, aprovat pel Reial Decret 1.427/1997, de 15 de setembre, i MI-IP04, aprovada pel Reial Decret 2.201/1995, de 28 de desembre.
  
En l'apartat 40, Inspeccions periòdiques, del capítol XII, Revisions, proves i inspeccions periòdiques, de la instrucció tècnica complementària MI-IP04, definida en l'annex II del Reial Decret 1.523/1999, s'estableix l'obligació als establiments on hi ha instal·lacions destinades al subministrament a vehicles que no siguen propietat del titular de la instal·lació o s'hi produïsca un canvi de depositari del producte, siga quina siga la modalitat del subministrament de disposar d'un llibre de revisions, proves i inspeccions, en el qual seran registrats, per les firmes i entitats que les porten a cap, els resultats obtinguts en cada actuació.
  
Per la qual cosa, amb la finalitat que en el llibre de revisions, proves i inspeccions es reflectisquen les dades mínimes imprescindibles, resolc:
  
Primer
  
Establir en l'àmbit de la Comunitat Valenciana el contingut del llibre de revisions, proves i inspeccions definit en l'apartat 40, Inspeccions periòdiques, del capítol XII, Revisions, proves i inspeccions periòdiques, de la instrucció tècnica complementària MI-IP04, definida en l'annex II del Reial Decret 1.523/1999, d'1 d'octubre, pel qual es modifica el Reglament d'Instal·lacions Petrolieres, aprovat pel Reial Decret 2.085/1994, de 20 d'octubre, i les instruccions tècniques complementàries MI-IP03, aprovada pel Reial Decret 1.427/1997, de 15 de setembre, i MI-IP04, aprovada pel Reial Decret 2.201/1995, de 28 de desembre.
  
Segon
  
El contingut del llibre de revisions, proves i inspeccions serà el definit en l'annex de la present resolució.
  
La present resolució no és definitiva en via administrativa i contra ella podrà interposar-se recurs d'alçada davant del conseller d'Indústria i Comerç en el termini d'un mes, comptat des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.